ทำไมผู้ที่ไม่มีความรู้เรื่องหุ้นควรลองเริ่มลงทุนในกองทุนรวมเป็นอย่างแรก
กองทุนรวมเป็นการระดมเงินลงทุนจากคนจำนวนมากและนำไปจดทะเบียนให้มีฐานะเป็นนิติบุคคล โดยมี “ผู้จัดการกองทุน” ที่เป็นมืออาชีพ นำเงินไปลงทุนในสินทรัพย์ต่าง ๆ ตามนโยบายของแต่ละกองทุนนั้นๆ ให้ได้รับผลตอบแทนที่งอกเงย แล้วนำมาเฉลี่ยคืนให้กับผู้ลงทุนแต่ละรายตามสัดส่วนที่ลงทุน เหตุผลที่ผู้ที่ไม่มีความรู้เรื่องหุ้นควรลองเริ่มลงทุนในกองทุนรวมมีดังนี้
1. กองทุนรวมมีมืออาชีพดูแแลตลอดเวลา
คนเหล่านี้เป็นผู้จัดการกองทุนที่แต่ละ บลจ. ไปสรรหาเพื่อจะให้มั่นใจว่าเงินทุกบาท ทุกสตางค์จะถูกนำไปลงทุนให้งอกเงย การที่มนุษย์เงินเดือนเทำงานทุกวัน มีเวลาว่างมาหาความรู้การลงทุน ได้น้อย จำเป็นที่จะต้องมีผู้เชี่ยวชาญที่ร่ำเรียนมาเฉพาะทางมาช่วยดูแลการเงินให้
2. กองทุนรวมทำให้นักลงทุนรายย่อยเข้าถึงการลงทุนในสินทรัพย์ต่างๆ ได้มากขึ้น
สมมติอยากซื้อหุ้น Facebook ที่อยู่ในตลาดหุ้นอเมริกา การหาวิธีไปเปิดพอร์ตการลงทุนที่ลงในหุ้นอเมริกาได้นั้น จะต้องใช้เงินขั้นต่ำค่อนข้างสูงมาก นอกจากนี้ยังต้องวุ่นวายในการแลกเงินบาทเป็นดอลลาร์ ซึ่งส่งผลต่อผลตอบแทน แต่ถ้าลงทุนกับบลจ. ในไทย จะมีบางบริษัทที่ออกกองทุนนำเงินไปลงทุนในกองทุนต่างประเทศอีกทีโดยคิดอัตราขั้นต่ำถูกมากและดูแลเรื่องค่าเงินให้
3. สิทธิประโยชน์ทางภาษี
การซื้อกองทุนเช่น  SSF, RMF มสามารถนำไปใช้หักลดหย่อนภาษีเงินได้ นอกจากนี้ยังทำ
ให้เงินที่ลงทุนไปงอกเงยร่วมด้วย แต่มีข้อแม้คือ เมื่อลงทุนแล้ว ห้ามถอนเงินออกมาใช้ก่อนตามระยะเวลาที่กำหนดเช่น SSF 10 ปี หรือ RMF ต้องอายุถึง 55 ก่อน เป็นต้น
ความรู้ทางการเงิน